pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ชี้แจงเหตุผลการจัดตั้งกรมการขนส่งทางราง
วันศุกร์ที่ 18 มีนาคม 2565
กรมการขนส่งทางราง กระทรวงคมนาคม ชี้แจงเหตุผลการจัดตั้งกรมการขนส่งทางราง
และการควรมีกฎหมายว่าด้วยการขนส่งทางราง
จากการที่รัฐบาลมียุทธศาสตร์ด้านการสร้างความสามารถด้านการแข่งขันในการพัฒนาอุตสาหกรรม พัฒนาการขนส่งและโลจิสติกส์ รวมถึงการเชื่อมโยงเครือข่ายคมนาคมอย่างไร้รอยต่อ โดยเฉพาะการพัฒนาโครงสร้างทางรางของประเทศไทยให้มีความครอบคลุม เชื่อมต่อกับการขนส่งระบบอื่นได้ทั้งภายในประเทศ และประเทศในภูมิภาค และเพื่อให้ประชาชนได้รับความสะดวก รวดเร็ว ประหยัด และปลอดภัยในการใช้ระบบขนส่งทางราง ซึ่งหากจะให้การบริหารจัดการด้านการขนส่งทางรางทั้งประเทศพัฒนาขึ้นอย่างเป็นระบบ และมีมาตรฐานเดียวกัน สมควรต้องมีหน่วยงานที่ทําหน้าที่กํากับดูแลระบบขนส่งทางรางทั้งประเทศ สามารถเสนอแนะนโยบาย ยุทธศาสตร์ และแผนงาน จนนําไปสู่เป้าหมายตามยุทธศาสตร์ชาติได้ จึงมีการตราพระราชบัญญัติปรับปรุงกระทรวง ทบวง กรม (ฉบับที่ 18) พ.ศ. 2562 จัดตั้งกรมการขนส่งทางรางขึ้นภายใต้สังกัดกระทรวงคมนาคม โดยกําหนดหน้าที่และอํานาจของกรมการขนส่งทางรางไว้ตามกฎกระทรวงแบ่งส่วนราชการกรมการขนส่งทางราง กระทรวงคมนาคม พ.ศ. 2562 เพื่อให้ดําเนินการตามภารกิจทั้งหมดที่กล่าวมา
แต่อย่างไรก็ตาม การที่ กรมการขนส่งทางราง กระทรวงคมนาคม จะเข้าไปบริหารจัดการด้านการขนส่งทางรางได้อย่าง มีประสิทธิภาพและเกิดประโยชน์สูงสุดต่อประชาชน โดยเพียงอาศัยหน้าที่และอํานาจตามที่กําหนดไว้ในกฎกระทรวงข้างต้น ย่อมไม่อาจทําให้สัมฤทธิ์ผล เนื่องจากที่ผ่านมาระบบขนส่งทางรางของประเทศถูกกําหนด ไว้ในกฎหมายเฉพาะต่างๆ หลายฉบับ ดังนั้น การกําหนดหน้าที่และอํานาจการบริหารจัดการด้านการขนส่งทางราง ควรต้องตราเป็นกฎหมายชั้นพระราชบัญญัติ ด้วยเหตุนี้ กระทรวงคมนาคม โดยกรมการขนส่งทางราง จึงเสนอให้มีการออกร่างพระราชบัญญัติการขนส่งทางราง พ.ศ. .... ที่มีเนื้อหาบทบัญญัติเกี่ยวกับการกําหนด นโยบาย ยุทธศาสตร์ และแผนการพัฒนาด้านการขนส่งทางราง ควบคุมและกํากับดูแลมาตรฐานและระเบียบ ด้านความปลอดภัย การบํารุงทาง และการประกอบกิจการขนส่งทางราง การบริหารจัดการการขนส่งทางราง อย่างเป็นระบบ สอดคล้องกับการพัฒนาการขนส่งรูปแบบอื่น ๆ ให้เป็นโครงข่ายเดียวกัน รวมทั้งส่งเสริมและพัฒนาอุตสาหกรรมการขนส่งทางรางให้สามารถยกระดับมาตรฐาน เพื่อให้ประชาชนได้รับความสะดวก รวดเร็ว ประหยัด และปลอดภัยในการเดินทาง
ตลอดหลายปีที่ผ่านมา รัฐบาลโดยกระทรวงคมนาคมคํานึงถึงประชาชนผู้ใช้บริการระบบขนส่งทางราง และผู้มีส่วนได้ส่วนเสียในระบบขนส่งทางรางมาเสมอ และนําปัญหาที่เกิดขึ้นจากระบบการขนส่งทางรางมาศึกษา วิเคราะห์และพิจารณาถึงสาเหตุของปัญหา เพื่อหาแนวทางแก้ไข เพื่อลดผลกระทบต่าง ๆ ที่เกิดกับผู้ที่ใช้บริการระบบขนส่งทางราง ไม่ว่าจะเป็นการคุ้มครองสิทธิของผู้ใช้บริการที่ได้รับการบริการต่าง ๆ เช่น การกําหนดอัตราค่าโดยสาร การบริการ สิ่งอํานวยความสะดวกต่อผู้ใช้บริการทุกราย ทุกสถานภาพ หรือ ความปลอดภัยต่าง ๆ ความล่าช้าในการเดินรถหรือยกเลิกการเดินรถ ความสูญเสียต่อชีวิตและทรัพย์สิน
ซึ่งจาก ที่กล่าวมาข้างต้น ร่างพระราชบัญญัติการขนส่งทางราง พ.ศ. .... ที่กรมการขนส่งทางรางขับเคลื่อนในครั้งนี้ ถือเป็นตัวช่วยให้กรมการขนส่งทางรางสามารถแก้ไขปัญหาต่างๆ ที่เกิดขึ้นจากระบบขนส่งทางราง และส่งเสริมให้ผู้ประกอบการกิจการขนส่งทางรางดําเนินการได้อย่างมีประสิทธิภาพมากยิ่งขึ้น ควบคู่ไปกับตอบสนองต่อความต้องการของประชาชนเพื่อให้ได้รับการบริการที่สะดวก รวดเร็ว ประหยัด และปลอดภัยใน การเดินทาง
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” กำชับหน่วยงานเฝ้าระวังสถานการณ์น้ำอย่างใกล้ชิด ย้ำป้องกันบรรเทาผลกระทบให้ประชาชนทันที โดยรัฐบาล-ภาคส่วนต่าง ๆ จะช่วยเหลือประชาชนอย่างต่อเนื่องและเต็มที่
วันจันทร์ที่ 25 กรกฎาคม 2565
โฆษกรัฐบาลเผย “นายกฯ” กําชับหน่วยงานเฝ้าระวังสถานการณ์น้ําอย่างใกล้ชิด ย้ําป้องกันบรรเทาผลกระทบให้ประชาชนทันที โดยรัฐบาล-ภาคส่วนต่าง ๆ จะช่วยเหลือประชาชนอย่างต่อเนื่องและเต็มที่
โฆษกรัฐบาลเผย “นายกฯ” กําชับหน่วยงานเฝ้าระวังสถานการณ์น้ําอย่างใกล้ชิด ย้ําป้องกันบรรเทาผลกระทบให้ประชาชนทันที โดยรัฐบาล-ภาคส่วนต่าง ๆ จะช่วยเหลือประชาชนอย่างต่อเนื่องและเต็มที่
วันที่ 25 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์น้ําท่วมขังฉับพลันจากฝนตกหนักในพื้นที่หลายจังหวัดของประเทศ โดยกองอํานวยการน้ําแห่งชาติ (กอนช.) ได้สรุปสถานการณ์น้ําภาพรวมของประเทศ ล่าสุด ภาคเหนือ ภาคตะวันออกเฉียงเหนือ ภาคกลาง ภาคตะวันออก และภาคใต้ฝั่งตะวันตก มีฝนลดลง แต่ยังคงมีฝนตกหนักบางแห่ง โดยมีพื้นที่เสี่ยงน้ําหลาก-ดินถล่ม ในช่วง 1-2 วันนี้ บริเวณ 9 จังหวัด ได้แก่ เชียงใหม่ เชียงราย ลําพูน ลําปาง น่าน อุตรดิตถ์ พิษณุโลก เพชรบูรณ์ และหนองคาย ปริมาณน้ํา แหล่งน้ําทุกขนาด 45,390 ล้าน ลบ.ม. (55%) ขณะที่กรมป้องกันและบรรเทาสาธารณภัย (ปภ.) ได้รายงานสถานการณ์น้ําท่วมตั้งแต่วันที่ 20-24 ก.ค. เกิดน้ําท่วมในพื้นที่ 14 จังหวัด ได้แก่ เชียงใหม่ ลําปาง อุตรดิตถ์ เพชรบูรณ์ พิษณุโลก พิจิตร ชัยภูมิ ขอนแก่น นครราชสีมา ระยอง ชลบุรี สมุทรปราการ นนทบุรี และยะลา รวม 20 อําเภอ 29 ตําบล 65 หมู่บ้าน ประชาชนได้รับผลกระทบ 392 ครัวเรือน มีผู้เสียชีวิต 2 ราย (ชลบุรี) ปัจจุบันภาพรวมสถานการณ์คลี่คลายแล้ว
โฆษกประจําสํานักนายกรัฐมนตรี กล่าวว่า จากสถานการณ์ฝนตกหนักทําให้น้ําท่วมในหลายพื้นที่ นายกรัฐมนตรีมีความห่วงใยประชาชนที่ได้รับผลกระทบจากน้ําท่วมขัง โดยได้เน้นย้ําให้ ปภ. จังหวัด หน่วยทหาร ส่วนราชการ ป้องกันและบรรเทาผลกระทบให้กับประชาชนทันทีเมื่อเกิดภัยตามที่หน่วยงานต่าง ๆ ได้จัดทําแผนปฏิบัติการรับมือไว้ล่วงหน้าแล้ว ให้คลี่คลายสถานการณ์ เร่งระบายน้ําออกจากพื้นที่ท่วมขัง พร้อมทั้งให้จังหวัด องค์กรปกครองส่วนท้องถิ่น และหน่วยงานที่เกี่ยวข้องลงพื้นที่ดูแลให้การช่วยเหลือผู้ประสบภัย และสํารวจและประเมินความเสียหายหลังน้ําลด เพื่อดําเนินการช่วยเหลือประชาชนตามระเบียบของทางราชการต่อไป
“นายกรัฐมนตรีกําชับว่าในช่วงฤดูฝนนี้ หน่วยงานที่เกี่ยวข้องจะต้องเฝ้าระวังสถานการณ์น้ําอย่างใกล้ชิด ให้ความสําคัญกับการเก็บขยะและวัชพืชที่กีดขวางทางน้ําไหล เพื่อเตรียมพร้อมเร่งระบายน้ําฝนที่ตกลงมาให้น้ําไหลได้สะดวก พร้อมแนะให้ประชาชนที่อยู่บนเส้นทางน้ําหลาก เร่งเก็บเกี่ยวผลผลิตทางการเกษตร เก็บของไว้บนที่สูงเพื่อความปลอดภัย ให้ระวังอันตรายจากสัตว์และแมลงมีพิษ ระวังอันตรายจากกระแสไฟฟ้า ระวังการขับขี่พาหนะบริเวณน้ําไหลผ่านทาง โดยขอให้ประชาชนติดตามข้อมูลข่าวสารประกาศจากทางราชการ และทางแอปพลิเคชันพยากรณ์อากาศทางโทรศัพท์มือถือ ที่ในปัจจุบันสามารถคาดการณ์สภาพอากาศได้อย่างรวดเร็ว มีความเที่ยงตรงและแม่นยํา ซึ่งจะช่วยให้ประชาชนสามารถเตรียมความพร้อมตนเองได้ในเบื้องต้นด้วย ทั้งนี้ ขอให้ประชาชนมั่นใจว่า รัฐบาลและภาคส่วนต่าง ๆ จะให้ความช่วยเหลือประชาชนอย่างต่อเนื่องและเต็มที่” นายธนกร กล่าว
รัฐบาลไทย-ข่าวทำเนียบรัฐบาล-ดีอีเอส จับมือ กรมขนส่งทางบก จัดระเบียบแอปพลิเคชันวิ่งรถรับจ้าง ผิดกฎหมาย
วันพุธที่ 1 มิถุนายน 2565
ดีอีเอส จับมือ กรมขนส่งทางบก จัดระเบียบแอปพลิเคชันวิ่งรถรับจ้าง ผิดกฎหมาย
ดีอีเอส จับมือ กรมขนส่งทางบก จัดระเบียบแอปพลิเคชันวิ่งรถรับจ้าง ผิดกฎหมาย
ดีอีเอส หารือ กรมขนส่งทางบก จัดระเบียบแอปพลิเคชันวิ่งรถรับจ้าง ผิดกฎหมาย เร่งผู้ประกอบการ แพลตฟอร์มธุรกิจที่เกี่ยวข้อง ขึ้นทะเบียนให้ถูกต้องตามระเบียบของกรมขนส่งทางบก เพื่อประโยชน์ต่อประชาชนผู้ใช้บริการ
วันนี้ (1 มิ.ย. 2565) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เปิดเผยภายหลัง ให้การต้อนรับ นายจิรุตม์ วิศาลจิตร อธิบดีกรมการขนส่งทางบก พร้อมคณะฯ ขอเข้าพบหารือแก้ปัญหาแอปพลิเคชันเรียกรถผิดกฎหมาย ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม ว่า วันนี้ทางกระทรวงดิจิทัลฯ ได้มีโอกาสหารือ เรื่องเกี่ยวกับแอปพลิเคชันวิ่งรถรับจ้าง พบว่าในปัจจุบันยังมีแอปพลิเคชันหรือแพลตฟอร์มดิจิทัลเกี่ยวกับบริการวิ่งรถรับจ้างยังไม่ได้ไปขออนุญาตให้ถูกต้อง
“ขอฝากถึงคนที่ดูเรื่องนี้ก็จะขอให้ทางแอปพลิเคชันหรือแพลตฟอร์มดิจิทัลหรือคนที่ทําธุรกิจรถรับจ้างให้ไปขอใบอนุญาตขึ้นทะเบียน และมีมาตรการกํากับดูแลทั้งผู้ขับทั้งรถ เพื่อให้เกิดความปลอดภัยและก็คุ้มครองผู้บริโภค คุ้มครองประชาชน เรื่องราคา การเดินทางให้ถูกทาง ไม่ให้ถูกทําร้ายเสื้อก็เป็นสิ่งที่สําคัญที่รัฐบาลก็เป็นห่วงพี่น้องประชาชน” รัฐมนตรีดีอีเอส กล่าว
ปัจจุบัน มีกฎหมายรองรับเป็นที่เรียบร้อยแล้ว จึงอยากให้แอปพลิเคชันวิ่งรถรับจ้างที่เรารู้กันทั่วไป รวมถึงรายใหม่ที่ยังไม่ได้ขออนุญาต ทําให้ถูกต้องตามกฎหมาย เรื่องนี้เป็นสิ่งที่รัฐบาลส่งเสริมในการให้ใช้แอปพลิเคชัน เพื่ออํานวยความสะดวกของพ่อแม่พี่น้องประชาชนในการเรียกรถรับจ้าง หรือว่าบริการส่งสินค้าต่างๆ อย่างไรก็ตาม หากแอปพลิเคชันหรือแพลตฟอร์มหรือรถรับจ้างเรียกแพลตฟอร์มต่างๆ ถ้ายังไม่มาขออนุญาต และทําตามกฎเกณฑ์ของกฎหมายให้ถูกต้อง ทางกรมขนส่งขอประสานร่วมกับกระทรวงดิจิทัลเพื่อส่งไปขออํานาจศาลในการปิดกั้นต่อไป
ด้านนายจิรุตม์ วิศาลจิตร กล่าวว่า ถือเป็นการให้จัดระเบียบเรื่องของแอปพลิเคชันในการเรียกรถต่างๆเพื่อให้ทําให้ถูกต้อง ปลอดภัย และข้อสําคัญคือเป็นประโยชน์ต่อพี่น้องประชาชนในการคุ้มครองความปลอดภัยของประชาชน กรมการขนส่งทางบก กระทรวงคมนาคม ได้ออกกฎหมาย ออกกฎกระทรวงที่เกี่ยวข้องมาเป็นระยะเวลาหนึ่งแล้ว พร้อมเปิดให้ผู้ใช้แพลตฟอร์มมาลงเบียน และกฎกระทรวงดังกล่าว ก็มุ่งเน้นที่จะจัดระเบียบและให้แอปพลิเคชันที่ดําเนินการในเรื่องนี้มาขึ้นทะเบียนเพื่อที่จะจัดระเบียบคุ้มครองประชาชนให้เกิดความถูกต้อง ปลอดภัย และหลักฐานที่เป็นธรรม
“ปัจจุบันก็มีบางรายที่ไม่ยอมยื่นรับรอง และยังไม่ได้จดทะเบียนธุรกิจของคนไทยและยังให้บริการอยู่ ซึ่งถือว่า อันนี้ก็เป็นสิ่งที่ผิดกฎหมายด้วย วันนี้ก็เลยมานําเรียนท่านรัฐมนตรี ขอความอนุเคราะห์ให้รัฐมนตรีในการที่จะใช้กฎหมายของกระทรวงดิจิทัล ซึ่งเป็นพระราชบัญญัติว่าด้วยการทําความผิดเกี่ยวกับคอมพิวเตอร์ ดําเนินการบังคับใช้กฎหมายเกี่ยวกับเรื่องนี้ต่อไป ช่วยคุ้มครองประโยชน์สุขของพี่น้องประชาชนและสามารถแจ้งทะเบียนรถเหล่านี้ให้เป็นประโยชน์ต่อพี่น้องประชาชนได้” อธิบดีกรมขนส่งทางบก กล่าว
********************
รัฐบาลไทย-ข่าวทำเนียบรัฐบาล-ยสท. แจงเงินกู้ระยะสั้น เป็นไปตามแผนบริหารความเสี่ยงทางการเงิน ย้ำสถานะองค์กรยังมั่นคง นำส่งเงินให้รัฐได้ปกติ
วันจันทร์ที่ 22 สิงหาคม 2565
ยสท. แจงเงินกู้ระยะสั้น เป็นไปตามแผนบริหารความเสี่ยงทางการเงิน ย้ําสถานะองค์กรยังมั่นคง นําส่งเงินให้รัฐได้ปกติ
ผู้บริหาร ยสท. แจง เงินกู้ 1,500 ล้านบาท เป็นไปตามแผนบริหารความเสี่ยงทางการเงินขององค์กร ชี้ งบกระแสเงินสดสูงกว่าวงเงินกู้ระยะสั้นเสริมสภาพคล่อง และมีความสามารถนําเงินส่งรัฐไปพัฒนาประเทศ
ตามที่มีการนําเสนอข่าวว่า คณะรัฐมนตรีมีมติเห็นชอบให้การยาสูบแห่งประเทศไทย (ยสท.) จัดหาแหล่งเงินกู้ระยะสั้นเสริมสภาพคล่อง วงเงิน 1,500 ล้านบาท หลังจากได้รับผลกระทบอย่างหนักจากสภาพเศรษฐกิจที่ถดถอย ผู้บริโภคมีกําลังซื้อลดลง และน้ํามันขึ้นราคานั้น นายนพดล หาญธนสาร รักษาการแทนผู้ว่าการ ยสท. ชี้แจงว่า กรณีนี้ไม่ใช่การกู้เงินมาใช้ แต่เป็นเพียงการวางแผนเงินกู้ระยะสั้นเสริมสภาพคล่องตามมาตรการบริหารจัดการความเสี่ยงทางการเงินเท่านั้น ซึ่งทุกองค์กรจําเป็นต้องมีแผนนี้ไว้ สําหรับรองรับกับปัญหาอุปสรรคที่อาจเกิดขึ้นในอนาคต โดยเฉพาะ ยสท. ซึ่งเป็นองค์กรที่ใช้เงินทุนหมุนเวียนเป็นจํานวนมาก
ทั้งนี้ ยสท. ได้ใช้การวางแผนเงินกู้ระยะสั้น เสริมสภาพคล่อง ตามมาตรการบริหารจัดการความเสี่ยงทางการเงินขององค์กร ต่อเนื่องมาเป็นปีที่ 3 แล้ว และจนถึงปัจจุบันนี้ ยสท. ยังไม่เคยใช้เงินกู้เพื่อมาเสริมสภาพคล่องให้กับองค์กรแต่อย่างใด รักษาการแทนผู้ว่าการ ยสท. กล่าวเพิ่มเติมว่า ขณะนี้งบกระแสเงินสด ของ ยสท. ณ วันที่ 16 สิงหาคม 2565 ซึ่งเป็นตัวบ่งชี้ถึงสภาพคล่องในปัจจุบัน ยังอยู่ในเกณฑ์ที่สูงกว่าระดับวงเงินกู้ระยะสั้นเสริมสภาพคล่อง 1,500 ล้านบาท อยู่มาก
จึงกล่าวได้ว่าสภาพคล่องทางการเงินของ ยสท. ในปัจจุบันนั้นมีความมั่นคงและมีเสถียรภาพ ยสท. ยังมีความสามารถในการนําส่งเงินให้รัฐ ทั้งในรูปแบบของกําไรจากผลประกอบการ ภาษีและกองทุนต่าง ๆ ตามกฎหมายได้ตามปกติ เพื่อให้รัฐสามารถนําไปใช้ประโยชน์ในการบริหารจัดการและการพัฒนาประเทศต่อไป
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม ขยายทางเลี่ยงเมืองอรัญประเทศแล้วเสร็จ
วันอังคารที่ 21 กันยายน 2564
กรมทางหลวง กระทรวงคมนาคม ขยายทางเลี่ยงเมืองอรัญประเทศแล้วเสร็จ
รองรับปริมาณจราจร จังหวัดสระแก้ว ในอนาคต
กรมทางหลวง (ทล) กระทรวงคมนาคม โดยสํานักก่อสร้างทางที่ 1 ดําเนินโครงการก่อสร้างขยายทางหลวงหมายเลข 372 สายทางเลี่ยงเมืองอรัญประเทศแล้วเสร็จ ระหว่าง กม. ที่ 0 - 5 ในพื้นที่
ตําบลอรัญประเทศ อําเภออรัญประเทศ จังหวัดสระแก้ว รวมระยะทางยาวประมาณ 4.4 กิโลเมตร
ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาโครงข่ายสายหลักให้ได้มาตรฐานเชื่อมโยงระหว่างประเทศ และเป็นไปตามแผนงานบูรณาการพัฒนาพื้นที่เขตเศรษฐกิจพิเศษ กิจกรรมก่อสร้างทางหลวงรองรับเขตเศรษฐกิจพิเศษ
โครงการก่อสร้างทางหลวงหมายเลข 372 เป็นการเพิ่มประสิทธิภาพด้านการจราจรและเป็นการอํานวยความปลอดภัยในการเดินทางบนทางหลวง ทล. จึงได้ทําการก่อสร้างขยายเป็นมาตรฐานทางชั้นพิเศษ 4 ช่องจราจร ไป - กลับ ข้างละ 2 ช่องจราจร ผิวทางแอสฟัลท์คอนกรีต ช่องจราจรกว้างช่องละ 3.5 เมตร ไหล่ทางด้านนอกกว้าง 2.5 เมตร และด้านในกว้าง 1.5 เมตร รวมติดตั้งไฟฟ้าแสงสว่าง งบประมาณ 315,000,000 บาท
โครงการทางเลี่ยงเมืองอรัญประเทศเป็นการพัฒนาโครงข่ายทางหลวงและรองรับการจราจรด้านการขนส่งโลจิสติกส์ และนักท่องเที่ยวที่มีแนวโน้มการขยายตัวเพิ่มสูงขึ้นอย่างต่อเนื่องในอนาคต
สามารถสร้างโอกาสในการกระจายความเจริญทางด้านเศรษฐกิจในระดับท้องถิ่น และการค้าการลงทุน
ข้ามพรมแดนในระดับประเทศ เพิ่มความสามารถในการแข่งขันของอาเซียนสู่ตลาดโลก และเพิ่มประสิทธิภาพการคมนาคมขนส่งด้านโลจิสติกส์บนโครงข่ายทางหลวงที่สําคัญของประเทศและประเทศเพื่อนบ้านให้ได้รับความสะดวก รวดเร็ว มีความปลอดภัยในการใช้งาน ช่วยส่งเสริมการพัฒนาด้านเศรษฐกิจในพื้นที่ การเติบโตทางการค้า การลงทุนด้านการเกษตร ด้านการท่องเที่ยว การบริการ การอุตสาหกรรม การคมนาคมขนส่ง
ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-สปสช. เร่งช่วยเหลือเบื้องต้นฯ
วันอังคารที่ 9 พฤศจิกายน 2564
สปสช. เร่งช่วยเหลือเบื้องต้นฯ
กรณีร้องนายกฯ พ่อเสียชีวิตหลังฉีดวัคซีนโควิด
เลขาธิการ สปสช. เผย สปสช.เขต 4 สระบุรี และหน่วยรับเรื่องร้องเรียน 50(5) ดูแลครอบครัวผู้เสียชีวิตหลังฉีดวัคซีนโควิด-19 เข้าร้องเรียนนายกฯ ที่ทําเนียบรัฐบาลแล้ว เร่งนําเอกสารคําร้อง พร้อมประวัติการรักษา เข้าสู่กระบวนการพิจารณาอนุกรรรมการฯ ให้ช่วยเหลือเบื้องต้นโดยเร็ว
นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) กล่าวว่า จากกรณีที่นายณัฐดนัย อินตุ่ม ได้เข้าร้องขอความเป็นธรรมต่อนายกรัฐมนตรีและรัฐมนตรีว่าการกระทรวงสาธารณสุข ที่ทําเนียบรัฐบาล ด้วย นายสุพิน อินตุ่ม อายุ 67 ปี ชาวอําเภอบางกรวย จังหวัดนนทบุรี ผู้เป็นบิดาเสียชีวิตภายหลังเข้ารับบริการฉีดวัคซีนโควิด-19 นั้น ทาง สปสช. ได้ประสานไปยัง สปสช. เขต 4 สระบุรี ที่ดูแลพื้นที่ จ.นนทบุรี เพื่อดําเนินการช่วยเหลือครอบครัวนายสุพิน พร้อมกับประสานไปยังหน่วยรับเรื่องร้องเรียนอื่นที่เป็นอิสระจากผู้ถูกร้องเรียนตามมาตรา 50(5) จังหวัดนนทบุรี ในการลงไปพูดคุยดูแล พร้อมให้คําแนะนําแล้ว
ขณะนี้ สปสช. เขต 4 สระบุรี และสํานักงานสาธารณสุขจังหวัดนนทบุรี (สสจ.) ได้ประสานกับผู้ร้องเรียนแล้วในการยื่นคําร้อง พร้อมขอประวัติการรักษาของผู้เสียชีวิตแล้ว และจําเข้าสู่กระบวนการของคณะอนุกรรมการพิจารณาวินิจฉัยคําร้องขอรับเงินช่วยเหลือเบื้องต้น กรณีผู้รับบริการได้รับความเสียหายจากการรับวัคซีนโควิด-19 ซึ่งจะมีการประชุมเพื่อพิจารณาในวันศุกร์ที่ 12 พฤศจิกายน 2564 เพื่อให้การช่วยเหลือโดยเร็วต่อไป
“สปสช. ขอแสดงความเสียใจกับครอบครัวผู้เสียชีวิต ไม่เพียงกรณีนี้ แต่รวมถึงครอบครัวผู้เสียชีวิตภายหลังจากการฉีดวัคซีนทุกคน เป็นเหตุการณ์ที่ไม่มีใครอยากให้เกิดขึ้น เพราะการฉีดวัคซีนมีเป้าหมายสําคัญคือการป้องกันและลดความรุนแรงโรค แต่เมื่อมีผู้เกิดภาวะไม่พึ่งประสงค์ขึ้นหลังจากฉีดวัคซีนโควิด-19 ไปแล้ว ก็จําเป็นต้องเร่งให้การช่วยเหลือโดยเร็วที่สุด โดยเป็นไปตามหลักเกณฑ์การช่วยเหลือเบื้องต้นฯ ที่อนุกรรมการฯ จะเป็นผู้พิจารณา” เลขาธิการ สปสช. กล่าว
////////////9 พฤศจิกายน 2564
รัฐบาลไทย-ข่าวทำเนียบรัฐบาล-โฆษกฯ เผย นายกฯ เน้นบริหารสถานการณ์โควิด-19 ให้สอดคล้องกับสถานการณ์โรค ย้ำผู้ป่วยโควิด-19 ต้องเข้าถึงระบบรักษาอย่างทั่วถึงและรวดเร็ว ขณะที่ สธ. เพิ่มแนวทางการรักษา “เจอ แจก จบ”
วันอาทิตย์ที่ 27 กุมภาพันธ์ 2565
โฆษกฯ เผย นายกฯ เน้นบริหารสถานการณ์โควิด-19 ให้สอดคล้องกับสถานการณ์โรค ย้ําผู้ป่วยโควิด-19 ต้องเข้าถึงระบบรักษาอย่างทั่วถึงและรวดเร็ว ขณะที่ สธ. เพิ่มแนวทางการรักษา “เจอ แจก จบ”
โฆษกฯ เผย นายกฯ เน้นบริหารสถานการณ์โควิด-19 ให้สอดคล้องกับสถานการณ์โรค ย้ําผู้ป่วยโควิด-19 ต้องเข้าถึงระบบรักษาอย่างทั่วถึงและรวดเร็ว ขณะที่ สธ. เพิ่มแนวทางการรักษา “เจอ แจก จบ” ควบคู่กับ HI/CI เริ่ม 1 มี.ค. นี้
วันที่ 27 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นการบริหารสถานการณ์โควิด-19 ในไทย กําชับหน่วยงานที่เกี่ยวข้องดูแลผู้ป่วยโควิด-19 เข้าถึงระบบรักษาอย่างทั่วถึงและรวดเร็ว โดยกระทรวงสาธารณสุข จะเพิ่มเติมแนวทางการดูแลผู้ติดเชื้อโควิด-19 แบบ “เจอ แจก จบ” เป็นผู้ป่วยนอก ไม่ต้องนอนโรงพยาบาล ควบคู่ไปกับระบบการดูแลรักษาที่บ้านหรือชุมชน (HI/CI) โดยเมื่อผู้ป่วยได้ยืนยันผลเป็นบวกด้วย ATK แล้ว และได้ทําการแจ้งขอเข้ารับการรักษาในระบบ แพทย์จะพิจารณาจ่ายยารักษา 3 สูตร ได้แก่ ยาฟาวิพิราเวียร์ ยาฟ้าทะลายโจร ยารักษาตามอาการ เช่น ยาลดไข้ แก้ไอ ลดน้ํามูก ตามอาการของผู้ติดเชื้อได้ ทั้งนี้ เพื่ออํานวยความสะดวกผู้ติดเชื้อในการเข้าถึงบริการ และเชื่อมโยงเข้าสู่โรคที่ดูแลได้ด้วยตนเอง โดยจะเริ่มในวันที่ 1 มีนาคม นี้ ซึ่งสอดคล้องกับแนวทางบริหารจัดการโรคโควิด-19 ซึ่งจะเป็นการเปลี่ยนผ่านจากโรคระบาดใหญ่ (Pandemic) เป็นโรคประจําถิ่น (Endemic) เมื่อโรคลดความรุนแรงลง ไม่มีภาวะอันตราย และประชาชนก็มีภูมิต้านทานจากการฉีดวัคซีนตามนโยบายของรัฐบาลแล้ว
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 24,719 ราย จําแนกเป็น ผู้ติดเชื้อในประเทศ 24,599 ราย และผู้ป่วยมาจากต่างประเทศ 120 ราย ผู้เสียชีวิตเพิ่มขึ้น 42 ราย ผู้ที่กําลังรักษาตัว 208,846 ราย และมียอดผู้ที่หายป่วยกลับบ้านแล้ว 16,875 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 646,181 ราย จํานวนผู้ที่หายป่วยสะสมจํานวน 469,385
“นายกรัฐมนตรียังฝากความห่วงใยพี่น้องประชาชนที่ฉีดวัคซีนครบเกณฑ์ และรวมกลุ่ม 608 และผู้ได้วัคซีนเข็มกระตุ้นแล้ว ต้องไม่ประมาท ยังคงขอให้งดเข้าสถานที่เสี่ยง งดร่วมกิจกรรมกลุ่ม ชะลอเดินทาง ทํางานที่บ้าน (WFH) ร่วมมือปฏิบัติตามมาตรการ Universal Prevention สวมหน้ากาก หมั่นล้างมือ เว้นระยะห่าง ทั้งนี้ กระทรวงสาธารณสุขประกาศยังคงระดับการเตือนภัยโรคไวรัสโควิด-19 ไว้ที่ระดับ 4 ถึงขณะนี้” นายธนกร กล่าว
รัฐบาลไทย-ข่าวทำเนียบรัฐบาล-SME D Bank จับมือ สภาเภสัชกรรม สนับสนุนร้านยา-เภสัชกร เข้าถึงเงินทุน เสริมแกร่งธุรกิจ ดอกเบี้ยเริ่มต้น 4.5% วงเงินกู้สูง 50 ลบ.
วันจันทร์ที่ 7 กุมภาพันธ์ 2565
SME D Bank จับมือ สภาเภสัชกรรม สนับสนุนร้านยา-เภสัชกร เข้าถึงเงินทุน เสริมแกร่งธุรกิจ ดอกเบี้ยเริ่มต้น 4.5% วงเงินกู้สูง 50 ลบ.
SME D Bank ธนาคารเพื่อเอสเอ็มอีไทย ร่วมกับสภาเภสัชกรรม สนับสนุนผู้ประกอบการเอสเอ็มอีกลุ่ม "ร้านยา-เภสัชกร" เข้าถึงแหล่งเงินทุน ช่วยเสริมสภาพคล่อง ลงทุนเปิดร้าน  ดอกเบี้ยเริ่มต้น 4.5% ต่อปี วงเงินกู้สูงสุด 50 ล้านบาทต่อราย รับกระแสใส่ใจดูแลสุขภาพ
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากสถานการณ์การแพร่ระบาดโควิด-19 ที่ยังคงมีอยู่ สนับสนุนให้การใช้บริการเภสัชกรรมชุมชน (ร้านยาเภสัชกร) ของประชาชน ในการเลือกซื้อสินค้าทางเภสัชภัณฑ์และเวชภัณฑ์ทางการแพทย์ เพื่อดูแลและป้องกันสุขภาพ มีการขยายตัวเพิ่มขึ้น สอดคล้องกับข้อมูลจากกรมพัฒนาธุรกิจการค้า กระทรวงพาณิชย์ ที่เปิดเผยข้อมูลธุรกิจร้านยามีอัตราเติบโตต่อเนื่อง โดยปี 2564 ที่ผ่านมา (ม.ค.-เม.ย.) พบว่ามีการจัดตั้งธุรกิจใหม่เพิ่มขึ้น 24.42% เมื่อเทียบกับช่วงเดียวกันของปี 2563 และเปิดดําเนินกิจการอยู่ทั้งสิ้น 10,386 ราย คิดเป็นมูลค่าการลงทุนประมาณ 82,000 ล้านบาท
ดังนั้น SME D Bank จึงร่วมกับ “สภาเภสัชกรรม” สนับสนุนเภสัชกรที่เปิดร้านยาอยู่แล้ว หรือเภสัรกรคนรุ่นใหม่ที่ต้องการทําธุรกิจร้านยาของตัวเอง ซึ่งมีตัวเลขขอขึ้นทะเบียนและรับใบอนุญาตประกอบวิชาชีพเภสัชกรรม จํานวนทั้งสิ้น 45,706 ราย (ข้อมูล ณ 30 พ.ย. 2564) ได้เข้าถึงแหล่งทุนผ่านผลิตภัณฑ์สินเชื่อต่างๆ ของ SME D Bank เพื่อนําไปใช้เสริมสภาพคล่อง ลงทุน ขยาย ปรับปรุง และเป็นทุนหมุนเวียน อัตราดอกเบี้ยเริ่มต้น 4.5% ต่อปี ผ่อนนานสูงสุด 10 ปี วงเงินกู้สูงสุด 50 ล้านบาทต่อราย  หากยื่นกู้ตามเงื่อนไขธนาคาร ภายในวันที่ 31 มี.ค.2565 ได้รับสิทธิ ฟรี! ค่าประเมินหลักประกัน ซึ่งปกติมีค่าใช้จ่ายประมาณ 15,000 บาท
ทั้งนี้ สามารถแจ้งความประสงค์ได้ผ่านออนไลน์ เช่น เว็บไซต์ https://www.smebank.co.th แอปพลิเคชัน “SME D Bank” ดาวน์โหลดได้ทั้งระบบ IOS และ Android และ LINE Official Account : SME Development Bank เป็นต้น รวมถึงสาขาของ SME D Bank ทั่วประเทศ สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-กรมทางหลวง บูรณาการร่วมกับการประปาส่วนภูมิภาคเร่งแจกจ่ายน้ำประปาช่วยเหลือประชาชนทั่วประเทศ
วันศุกร์ที่ 25 มีนาคม 2565
กรมทางหลวง บูรณาการร่วมกับการประปาส่วนภูมิภาคเร่งแจกจ่ายน้ําประปาช่วยเหลือประชาชนทั่วประเทศ
จนกว่าภัยแล้งจะคลี่คลาย
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า รัฐบาลและนายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยประชาชนที่ได้รับผลกระทบจากสถานการณ์ภัยแล้งที่เกิดขึ้น ซึ่งส่งผลให้หลายพื้นที่ทั่วประเทศประสบปัญหาภัยแล้งที่รุนแรง โดยขณะนี้ประชาชนในหลายจังหวัดทั่วทุกภาคเริ่มได้รับผลกระทบเกี่ยวกับการขาดแคลนน้ํา กรมทางหลวง (ทล.) ตระหนักถึงความเดือดร้อนของประชาชนในความจําเป็นที่ต้องใช้น้ําเพื่อการอุปโภคบริโภคใช้ในชีวิตประจํา จึงได้บูรณาการร่วมกับการประปาส่วนภูมิภาคจัดโครงการ “กรมทางหลวง - การประปาส่วนภูมิภาค รวมใจต้านภัยแล้ง” ปีที่ 17 โดยการประปา
ส่วนภูมิภาคจะให้การสนับสนุนน้ําประปากับประชาชนผู้ประสบภัยขาดแคลนน้ําในการอุปโภคและบริโภค
ในชีวิตประจําวันผ่านหน่วยงานในสังกัดของ ทล.
ทั้งนี้อธิบดีกรมทางหลวงได้สั่งการให้หน่วยงานในสังกัดของ ทล. ได้แก่ สํานักงานทางหลวง18 แห่ง แขวงทางหลวง 104 แห่ง และหมวดทางหลวง 581 แห่ง ซึ่งมีพื้นที่ครอบคลุมทั่วประเทศให้เตรียมความพร้อมทั้งด้านบุคลากร เครื่องจักร ยานพาหนะ และวัสดุอุปกรณ์ในการช่วยเหลือประชาชนอย่างทันท่วงทีจนกว่าสถานการณ์จะคลี่คลาย ดังนี้
1. ให้ทุกหน่วยงานในพื้นที่เตรียมการดูแลรถบรรทุกน้ําให้พร้อมใช้งานได้ทันที
2. ให้ทุกหน่วยงานประสานงานกับการประปาส่วนภูมิภาคในการขอรับการสนับสนุนน้ําประปาเพื่อนําไปใช้ในการปฏิบัติงานและแจกจ่ายให้กับประชาชนที่ประสบภัยแล้งทั่วประเทศที่ได้รับความเดือดร้อน
3. สนับสนุนทุกหน่วยงานในพื้นที่ในการช่วยเหลือและแก้ไขปัญหาภัยแล้งให้แก่ประชาชนที่ได้รับความเดือดร้อน
4. กํากับให้เจ้าหน้าที่ที่ออกไปปฏิบัติงานปฏิบัติตนตามมาตรการป้องกันโรค D-M-H-T-T-A ของกรมควบคุมโรค กระทรวงสาธารณสุข อย่างเคร่งครัด โดยสวมหน้ากากอนามัยตลอดเวลา มีเจลแอลกอฮอร์ติดตัวมีการตรวจวัดอุณหภูมิก่อนการปฏิบัติหน้าที่ หมั่นล้างมือ และรักษาระยะห่างระหว่างเจ้าหน้าที่ผู้ปฏิบัติและระหว่างประชาชน
แม้ในช่วงนี้จะอยู่ในสถานการณ์การแพร่ระบาดของโรคเชื้อไวรัส COVID-19 แต่การช่วยบรรเทาความเดือดร้อนของประชาชนเป็นสิ่งสําคัญที่ต้องดําเนินการอย่างเร่งด่วน ทั้งนี้การดําเนินการดังกล่าวเป็นการดําเนินการตามนโยบายของรัฐบาลและกระทรวงคมนาคมในการร่วมกันแก้ไขปัญหาวิกฤติการณ์ภัยแล้งซึ่งประชาชนหรือหน่วยงานใดประสบปัญหาขาดแคลนน้ํา สามารถขอรับความช่วยเหลือได้ที่สํานักงานทางหลวงแขวงทางหลวง หมวดทางหลวงทั่วประเทศ และสามารถขอความช่วยเหลือหรือสอบถามรายละเอียดเพิ่มเติมได้ที่
สายด่วน 1586 โทรฟรีทุกเครือข่ายตลอด 24 ชั่วโมง
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่เพื่อส่งเสริมการเดินทางเชื่อมต่อของรถไฟชานเมือง (สายสีแดง)
วันอังคารที่ 21 กันยายน 2564
กรมการขนส่งทางราง ลงพื้นที่เพื่อส่งเสริมการเดินทางเชื่อมต่อของรถไฟชานเมือง (สายสีแดง)
ณ สถานีบางบําหรุและท่าเรือสะพานพระราม 7
วันที่ 21 กันยายน 2564 นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม นําคณะเจ้าหน้าที่กรมการขนส่งทางราง (ขร.) ลงพื้นที่เพื่อสํารวจการเดินทางเชื่อมต่อของรถไฟชานเมือง (สายสีแดง) ณ สถานีบางบําหรุและท่าเรือสะพานพระราม 7 รวมทั้งให้มีการเดินทางเชื่อมต่อมายังการไฟฟ้าฝ่ายผลิตแห่งประเทศไทย (กฟผ.) พร้อมผู้แทนจากกรมเจ้าท่า (จท.) กรมการขนส่งทางบก (ขบ.) การรถไฟแห่งประเทศไทย (รฟท.) การไฟฟ้าฝ่ายผลิตแห่งประเทศไทย (กฟผ.) และบริษัท อี สมาร์ท ทรานสปอร์ต จํากัด
ปัจจุบันทาง กฟผ. จัดรถมินิบัสไฟฟ้า (EV-Bus) เพื่อรองรับพนักงานตามนโยบายการลดใช้รถยนต์ส่วนบุคคลโดยให้ใช้บริการขนส่งสาธารณะในการเดินทางมาทํางาน 3 เส้นทาง ดังนี้1. เส้นทาง กฟผ. – MRT วงศ์สว่าง 2. เส้นทาง กฟผ. – MRT เตาปูน (ถ.ประชาราษฎร์)และ 3. เส้นทาง กฟผ. – MRT บางพลัด/บางอ้อ
ซึ่งทั้ง 3 เส้นทางมีรถ EV-Bus รับส่ง 10 เที่ยว/วัน
โดยในส่วนของบริษัท อี สมาร์ท ทรานสปอร์ต จํากัด ซึ่งเป็นผู้ให้บริการเรือโดยสารไฟฟ้าตามแนวทางการลดปัญหามลพิษและส่งเสริมการเดินทางระบบขนส่งสาธารณะ ซึ่งมีเส้นทางเดินเรือไฟฟ้าที่มีความพร้อมรองรับการเชื่อมต่อของรถไฟฟ้า MRT สายสีน้ําและ BTS สายสีลมแล้ว โดยในอนาคตได้เตรียมเส้นทางรองรับการเดินทางเชื่อมต่อกับรถไฟชานเมือง (สายสีแดง)
ได้แก่เส้นทางสายสีน้ําเงิน (Metro Line) ท่าเรือสาทร – ท่าเรือสะพานพระราม 7 ซึ่งสามารถเดินทางเชื่อมต่อจากท่าเรือสะพานพระราม ๗ ไปยังสถานีบางบําหรุของรถไฟชานเมือง(สายสีแดง) โดยใช้เวลาประมาณ 6 นาที (ระยะทาง 5.1 กม.)
ในการลงพื้นที่ฯ ดังกล่าวผู้แทนหน่วยงานได้ให้ข้อมูล พร้อมให้ข้อเสนอแนะประกอบการพิจารณาแนวทางการส่งเสริมการเดินทางเชื่อมต่อของรถไฟชานเมือง (สายสีแดง) ซึ่งจะทําให้
เกิดการเดินทางเชื่อมต่อหลายรูปแบบทั้ง ทางราง ทางถนนและทางเรือ ตามนโยบายการเชื่อมโยงการเดินทาง “ล้อ ราง เรือ” ทําให้ผู้รับบริการเกิดความสะดวกสบาย อีกทั้งส่งเสริมการดําเนินงานตามนโยบายการลดใช้รถยนต์ส่วนบุคคล โดยส่งเสริมการใช้บริการขนส่งสาธารณะซึ่งนําไปสู่การลดปัญหาจราจรติดขัดและมลพิษในกรุงเทพฯและปริมณฑล
ทั้งนี้ ขร. จะเสนอผลการดําเนินงานต่อกระทรวงคมนาคมและนําเข้าที่ประชุมคณะกรรมการเตรียมการเปิดให้บริการและการบริหารโครงการระบบรถไฟชานเมือง (สายสีแดง) และสถานีกลางบางซื่อ ซึ่งมีรัฐมนตรีว่าการกระทรวงคมนาคมเป็นประธานกรรมการ เพื่อมอบหมายหน่วยงานต่อไป
รัฐบาลไทย-ข่าวทำเนียบรัฐบาล-กระทรวงเกษตรฯร่วมจัดการฝึกอบรมหลักสูตร วกส. รุ่นที่ 2
วันศุกร์ที่ 1 กรกฎาคม 2565
กระทรวงเกษตรฯร่วมจัดการฝึกอบรมหลักสูตร วกส. รุ่นที่ 2
กระทรวงเกษตรฯร่วมจัดการฝึกอบรมหลักสูตร วกส. รุ่นที่ 2 นําผู้บริหารระดับสูงจากองค์กรชั้นนําเข้าร่วมการฝึกอบรมอย่างคับคั่งมุ่งเน้นการเชื่อมโยงความรู้และสร้างเครือข่ายความร่วมมือภาครัฐและเอกชนเพื่อขับเคลื่อนงานพัฒนาและส่งเสริมภาคการเกษตรอย่างเป็นระบบ
ดร.จรัลธาดา กรรณสูต องคมนตรี เป็นประธานในพิธีเปิดการฝึกอบรมหลักสูตร (วกส.) รุ่นที่ 2 และกล่าวปาฐกถาพิเศษในหัวข้อ “กษัตริย์นักเกษตร” โดยมี ดร.เฉลิมชัย ศรีอ่อน รัฐมนตรี ว่าการกระทรวงเกษตรและสหกรณ์ร่วมกล่าวปาฐกถาและบรรยายพิเศษเพื่อถ่ายทอดประสบการณ์การบริหารในกิจกรรม Vision from Leader และมีดร.ทองเปลวกองจันทร์ปลัดกระทรวงเกษตรและสหกรณ์พล.อ.ประชาพัฒน์วัจนะรัตน์เจ้ากรมพระธรรมนูญนายชวลิตชูขจรประธานกรรมการสํานักงานพัฒนาการวิจัยการเกษตรและดร.อนันต์สุวรรณรัตน์ประธานกรรมการมูลนิธิเกษตราธิการเข้าร่วมณห้องประชุมธารทิพย์ชั้น 4 อาคาร 99 ปีหม่อมหลวงชูชาติกําภูกรมชลประทาน
สําหรับหลักสูตรวกส. จัดทําขึ้นภายใต้ความร่วมมือระหว่างกระทรวงเกษตรและสหกรณ์มูลนิธิเกษตราธิการและสํานักงานพัฒนาการวิจัยการเกษตร (องค์การมหาชน) โดยมีวัตถุประสงค์เพื่อพัฒนาผู้บริหารระดับสูงด้านการเกษตรบุคลากรด้านการวิจัยการเกษตรตลอดจนสนับสนุนให้เกิดเครือข่ายผู้ประกอบการธุรกิจเกษตรเพื่อยกระดับภาคการเกษตรไทยให้เป็นผู้นําด้วยวิทยาการเทคโนโลยีและนวัตกรรมสมัยใหม่ภายใต้หลักการตลาดนําการผลิตและเศรษฐกิจพอเพียงและก่อให้เกิดการแลกเปลี่ยนองค์ความรู้วิสัยทัศน์ระหว่างผู้บริหารระดับสูงของหน่วยงานภาครัฐภาคเอกชนและภาคประชาสังคมที่เข้าร่วมการฝึกอบรม
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์กล่าวว่าหลักสูตรวกส. จะเป็นเวทีแลกเปลี่ยนข้อคิดเห็นร่วมกันของทุกภาคส่วนที่เกี่ยวข้องกับภาคการเกษตรโดยมีเป้าหมายร่วมกันคือการยกระดับและพัฒนาชีวิตความเป็นอยู่ของพี่น้องเกษตรกรให้ดียิ่งขึ้นรวมทั้งกระตุ้นการสร้างเศรษฐกิจรากฐานให้มีความเข้มแข็งพร้อมทั้งส่งเสริมการผลิตและส่งออกสินค้าเกษตรและอาหารของประเทศไทยให้เป็นประเทศชั้นนําในด้านการผลิตสินค้าเกษตรและอาหารส่งผลต่อผลิตภัณฑ์มวลรวมด้านการเกษตรของประเทศ (GDP เกษตร) ในภาพรวม
นอกจากนี้วัตถุประสงค์ของการจัดฝึกอบรมดังกล่าวยังต้องการให้อาชีพเกษตรกรรมมีบทบาทและสถานะในสังคมอย่างแท้จริงไม่อยากให้เกษตรกรเป็นบุคคลระดับล่างของประเทศทุกภาคส่วนจึงต้องมาร่วมกันพัฒนาและยกระดับภาคการเกษตรโดยใช้งานวิจัยมาพัฒนาต่อยอดในเรื่องเทคโนโลยีและนวัตกรรมให้เกิดประโยชน์สูงสุดเพื่อให้อาชีพเกษตรกรรมเป็นอาชีพที่มั่นคงและยั่งยืนสามารถสร้างรายได้ให้ครอบครัวและประเทศได้
อย่างไรก็ตามกระทรวงเกษตรและสหกรณ์พร้อมเปิดกว้างให้ภาคธุรกิจเข้ามามีส่วนร่วมในการพัฒนาประเทศและภาคการเกษตรโดยขอให้เกษตรกรจะต้องมีรายได้ที่มั่นคงโดยมุ่งเน้นการบูรณาการระหว่างภาครัฐภาคเอกชนรวมถึงภาคประชาชนและเกษตรกรด้วยจึงเชื่อมั่นว่าการจัดทําหลักสูตรวกส. ในครั้งนี้จะเป็นโอกาสที่ดีที่ผู้เข้าร่วมการฝึกอบรมซึ่งเป็นผู้บริหารระดับสูงจากหลากหลายหน่วยงานและผู้แทนเกษตรกรจะได้ช่วยระดมความคิดเห็นนําเสนอข้อเสนอเชิงนโยบายตลอดจนร่วมกันแสวงหาโอกาสในการพัฒนาและยกระดับภาคการเกษตรอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-ครม.อนุมัติหลักการร่าง พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาเพิ่มความคุ้มครองผู้ต้องหาและจำเลยในชั้นสอบสวน
วันอังคารที่ 8 มีนาคม 2565
ครม.อนุมัติหลักการร่าง พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญาเพิ่มความคุ้มครองผู้ต้องหาและจําเลยในชั้นสอบสวน
ครม.อนุมัติหลักการร่าง พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญาเพิ่มความคุ้มครองผู้ต้องหาและจําเลยในชั้นสอบสวน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่าที่ประชุมคณะรัฐมนตรี (ครม.) วันที่ 8 มี.ค. 2565 ได้อนุมัติหลักการร่างพระราชบัญญัติ(พ.ร.บ.)ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา(ฉบับที่...) พ.ศ.... ซึ่งมีสาระสําคัญเป็นการแก้ไขเพิ่มเติมพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. 2544 และเปลี่ยนชื่อ พ.ร.บ. เป็น พ.ร.บ.คุ้มครองผู้เสียหาย ผู้ต้องหาและจําเลยในคดีอาญา พ.ศ....
นอกจากนี้ เป็นการเพิ่มเติมการคุ้มครองผู้ต้องหาและจําเลยที่ถูกควบคุมในชั้นสอบสวนด้วย จากเดิมที่คุ้มครองผู้เสียหายและจําเลยที่ถูกควบคุมขังในชั้นพิจารณาของศาลเทานั้น ขยายระยะเวลาในการยื่นคําขอรับเงินค่าตอบแทน ค่าทดแทนและค่าใช้จ่ายจาก 1 ปี เป็น 2 ปี รวมทั้งกําหนดให้สามารถยื่นคําขอดังกล่าวผ่านช่องทางอิเล็กทรอนิกส์ได้
ทั้งนี้ เพื่อช่วยเหลือประชาชนที่ตกเป็นเหยื่อในคดีอาญาให้ครอบคุลมทั้งผู้เสียหาย ผู้ต้องหา จําเลยที่ถูกควบคุมตั้งแต่ชั้นสอบสวน และจําเลยที่ถูกคุมขังในชั้นพิจารณาของศาล ให้ได้รับการอํานวยความยุติธรรมอย่างสะดวก รวดเร็ว เท่าเทียมและเป็นธรรม สอดคล้องกับมาตรฐานสากล
ทั้งนี้ การขยายความคุ้มครองผู้ต้องหาและจําเลยที่ถูกควบคุมในชั้นสอบสวนด้วยนี้ ตามร่างกฎหมายได้มีการแก้ไขได้เพิ่มบทนิยามของ "ผู้ต้องหา" ให้หมายความว่า บุคคลผู้ถูกหาว่าได้กระทําความผิด แต่ยังมิได้ถูกฟ้องต่อศาลด้วย และแก้ไขบทนิยาม "ค่าทดแทน" หมายความว่า เงิน ทรัพย์สิน หรือประโยคอื่นใดที่ผู้ต้องหาหรือจําเลยมีสิทธิได้รับเนื่องจากตกเป็นผู้ต้องหาหรือจําเลยในคดีอาญาและถูกควบคุมหรือขังในระหว่างการสอบสวนหรือการพิจารณาคดี
---------------------
รัฐบาลไทย-ข่าวทำเนียบรัฐบาล-รฟม. มอบสิ่งของอุปโภคบริโภค ให้แก่สำนักงานเขตดุสิต
วันอังคารที่ 13 กรกฎาคม 2564
รฟม. มอบสิ่งของอุปโภคบริโภค ให้แก่สํานักงานเขตดุสิต
เพื่อบรรเทาความเดือดร้อนของประชาชนจากสถานการณ์การแพร่ระบาดของเชื้อไวรัสโควิด-19
ในวันที่ 12 กรกฎาคม 2564 นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นผู้แทน รฟม. มอบสิ่งของอุปโภค บริโภคที่จําเป็นต่อการดํารงชีวิตประจําวัน ให้แก่ สํานักงานเขตดุสิต เพื่อบรรเทาความเดือดร้อนของประชาชนจากสถานการณ์การแพร่ระบาดของเชื้อไวรัสโควิด-19 และเป็นส่วนหนึ่งของกิจกรรมเพื่อสังคม ที่ รฟม. ได้จัดขึ้นเป็นประจําอย่างต่อเนื่อง โดยมี นายดิชา คงศรี ผู้อํานวยการเขตดุสิต เป็นผู้รับมอบ ณ หน้าอาคารเปรมประชากร ชั้น 1 สํานักงานเขตดุสิต  เพื่อให้ทางสํานักงานเขตดุสิตได้นําไปแจกจ่ายให้แก่ประชาชนในชุมชนเป็นลําดับต่อไป
รัฐบาลไทย-ข่าวทำเนียบรัฐบาล-รมต.อนุชา มอบเงินช่วยเหลือฯ จากการปฏิบัติหน้าที่ระงับเหตุเพลิงไหม้และอาคารถล่มหมู่บ้านกฤษดานคร 31 ยกย่องให้เป็นผู้กล้า ปฏิบัติหน้าที่ด้วยความเสียสละ
วันจันทร์ที่ 12 กรกฎาคม 2564
รมต.อนุชา มอบเงินช่วยเหลือฯ จากการปฏิบัติหน้าที่ระงับเหตุเพลิงไหม้และอาคารถล่มหมู่บ้านกฤษดานคร 31 ยกย่องให้เป็นผู้กล้า ปฏิบัติหน้าที่ด้วยความเสียสละ
รมต.อนุชา มอบเงินช่วยเหลือฯ จากการปฏิบัติหน้าที่ระงับเหตุเพลิงไหม้และอาคารถล่มหมู่บ้านกฤษดานคร 31 ยกย่องให้เป็นผู้กล้า ปฏิบัติหน้าที่ด้วยความเสียสละ
วันนี้ (12 ก.ค. 64) เวลา 15.50 น. ณ ห้องประชุม 3 ชั้น 3 อาคารสํานักงาน ก.พ. (เดิม) ถนนพิษณุโลก เขตดุสิต กรุงเทพมหานคร นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานกองทุนเงินช่วยเหลือผู้ประสบสาธารณภัย สํานักนายกรัฐมนตรี มอบเงินช่วยเหลือเจ้าหน้าที่และอาสาสมัครกรณีเสียชีวิตและบาดเจ็บจากการปฏิบัติหน้าที่ระงับเหตุเพลิงไหม้และอาคารถล่มหมู่บ้านกฤษดานคร 31 เขตทวีวัฒนา กรุงเทพมหานคร เมื่อวันที่ 3 เมษายน 2564 ที่ผ่านมา ดังนี้ 1. กรณีเสียชีวิต 4 ราย รายละ 100,000 บาท เป็นเงิน 400,000 บาท 2. กรณีบาดเจ็บสาหัส 5 ราย รายละ 30,000 บาท เป็นเงิน 150,000 บาท และ 3. กรณีบาดเจ็บเล็กน้อย 1 ราย รายละ 15,000 บาท เป็นเงิน 15,000 บาท รวมทั้งสิ้น 10 ราย เป็นเงินทั้งสิ้น 565,000 บาท โดยมีผู้แทนครอบครัวเจ้าหน้าที่และอาสาสมัครผู้เสียชีวิตและบาดเจ็บร่วมพิธี
โอกาสนี้ รัฐมนตรีประจําสํานักนายกรัฐมนตรีกล่าวแสดงความเสียใจกับครอบครัวเจ้าหน้าที่และอาสาสมัครผู้เสียชีวิตและบาดเจ็บว่า พลเอก ประยุทธ์ จันทร์โอชา นายกรัฐมนตรีได้สั่งการให้ทุกหน่วยงานช่วยเหลือเยียวยาครอบครัวของเจ้าหน้าที่และอาสาสมัครที่เสียชีวิตจากเหตุการณ์ครั้งนี้ เพื่อสร้างขวัญและกําลังใจให้กับครอบครัวของเจ้าหน้าที่และอาสาสมัครที่ได้รับผลกระทบอันเนื่องมาจากการปฏิบัติหน้าที่ทุกนายที่เสียชีวิตและได้รับบาดเจ็บจากการปฏิบัติหน้าที่ พร้อมยกย่องให้เป็นผู้กล้าในฐานะบุคคลตัวอย่างด้านจิตอาสา ที่มุ่งมั่นปฏิบัติหน้าที่ด้วยความเสียสละโดยยึดถือประโยชน์ของพี่น้องประชาชนเป็นสําคัญ
------------------------------------------
รัฐบาลไทย-ข่าวทำเนียบรัฐบาล-โฆษกรัฐบาลฯ ย้ำนายกฯ สั่งการช่วยเหลือเกษตรกรแก้ปัญหาราคาข้าวตกต่ำ โดยได้กำหนดมาตรการทั้งการช่วยเหลือระยะสั้นและระยะยาว โต้ "วรวัจน์" โครงการจำนำข้าวถูกทำลายเพราะนำ้มือคนในพรรคเพื่อไทยเอง
วันจันทร์ที่ 8 พฤศจิกายน 2564
โฆษกรัฐบาลฯ ย้ํานายกฯ สั่งการช่วยเหลือเกษตรกรแก้ปัญหาราคาข้าวตกต่ํา โดยได้กําหนดมาตรการทั้งการช่วยเหลือระยะสั้นและระยะยาว โต้ "วรวัจน์" โครงการจํานําข้าวถูกทําลายเพราะนํา้มือคนในพรรคเพื่อไทยเอง
โฆษกรัฐบาลฯ ย้ํานายกฯ สั่งการช่วยเหลือเกษตรกรแก้ปัญหาราคาข้าวตกต่ํา โดยได้กําหนดมาตรการทั้งการช่วยเหลือระยะสั้นและระยะยาว โต้ "วรวัจน์" โครงการจํานําข้าวถูกทําลายเพราะนํา้มือคนในพรรคเพื่อไทยเอง
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับทราบปัญหาราคาข้าวตกต่ําในขณะนี้ และได้สั่งการให้หน่วยงานที่เกี่ยวข้องเร่งดําเนินการแก้ไขปัญหาเพื่อช่วยเหลือเกษตรกรที่ได้รับผลกระทบ เพื่อบรรเทาความเดือดร้อนของประชาชน โดยการประชุมคณะรัฐมนตรี เมื่อวันที่ 25 ตุลาคม 2564 ได้อนุมัติโครงการประกันรายได้ ปี 2564/65 และมาตรการคู่ขนานอื่น ๆ วงเงิน 18,000 ล้านบาท ซึ่งกําหนดราคาข้าวเปลือก ที่ความชื้นไม่เกิน 15% ดังนี้
1. ข้าวเปลือกหอมมะลิ ตันละ 15,000 บาท ครัวเรือนละไม่เกิน 14 ตัน
2. ข้าวเปลือกหอมมะลิ นอกพื้นที่ ตันละ 14,000 บาท ครัวเรือนละไม่เกิน 16 ตัน
3. ข้าวเปลือกปทุมธานี ตันละ 11,000 บาท ไม่เกินครัวเรือนละ 25 ตัน
4. ข้าวเปลือกเจ้า ตันละ 10,000 บาท ครัวเรือนละไม่เกิน 30 ตัน
5. ข้าวเปลือกเหนียว ตันละ 12,000 บาท ครัวเรือนละไม่เกิน 16 ตัน
นายธนกร กล่าวต่อว่า สําหรับมาตรการคู่ขนานนั้น ได้ให้เกษตรกรรวบรวมจัดเก็บข้าวไว้ในยุ้งฉาง โดยได้รับค่าฝากเก็บตันละ 1,500 บาท และเพิ่มสภาพคล่องในการรับซื้อข้าวเปลือกแก่สหกรณ์ และโรงสี โดยชดเชยดอกเบี้ย 3% ระยะเวลา 2-6 เดือน สําหรับโรงสี และ 1 ปี สําหรับสหกรณ์ นอกจากนี้ ในส่วนของกระทรวงเกษตรและสหกรณ์ ได้จัดระเบียบพื้นที่หรือ "โซนนิ่งการปลูกข้าว" บนพื้นที่ที่เหมาะสมกับการปลูกข้าวแต่ละชนิด รวมทั้งพืชเศรษฐกิจอื่นๆ ซึ่งจะทําให้เกษตรกรมุ่งผลิตข้าวที่มีคุณภาพในแต่ละพื้นที่แทนการปลูกให้ได้จํานวนมาก ๆ ทั้งนี้ รัฐบาลได้วางยุทธศาสตร์ข้าวระยะ 5 ปี คือ ปี 2563-67 เร่งพัฒนาส่งเสริมในการใช้พันธุ์ข้าว 12 ชนิด ซึ่งเป็นพันธุ์ข้าวที่เป็นไปตามความต้องการของตลาด เป็นไปตามยุทธศาสตร์การตลาดนําการผลิต
นายธนกร กล่าวอีกว่า สําหรับกรณีที่นายวรวัจน์ เอื้ออภิญญกุล คณะกรรมการยุทธศาสตร์การเมืองพรรคเพื่อไทย ระบุว่า โครงการจํานําข้าวถูกทําลายจนไม่สามารถช่วยชาวนาได้ และประกาศว่า ถ้าพรรคเพื่อไทยได้กลับมาเป็นรัฐบาล จะไม่มีแค่โครงการสร้างรายได้ให้ชาวนา แต่จะมีรายได้ และสามารถปลดหนี้ปลดสินได้นั้น อยากให้นายวรวัจน์ทําความเข้าใจเสียใหม่ว่า ถ้าโครงการจํานําข้าวถูกทําลายจนไม่สามารถช่วยชาวนาได้นั้น ก็น่าจะเป็นเพราะคนในรัฐบาลพรรคเพื่อไทยเองมากกว่า ที่ทุจริตจนมีอดีตรัฐมนตรีถูกตัดสินจําคุกมาแล้ว อย่าโยนบาปให้คนอื่น ทางที่ดี ขอให้ตามอดีตนายกฯ ของพรรคเพื่อไทย กลับมารับผิดชอบความผิดพลาดในการบริหารงานของตัวเองจนประเทศเสียหายก่อนจะดีกว่า
“นายกรัฐมนตรีห่วงใยพี่น้องเกษตรกร ที่ได้รับความเดือดร้อน ทั้งที่ทราบดีว่า สถานการณ์ราคาข้าวที่ลดต่ําลงในขณะนี้มาจากปัจจัยหลายประการ แต่มีความตั้งใจที่จะช่วยเหลือเกษตรกรให้ดีที่สุด โดยย้ําว่า รัฐบาลได้กําหนดแนวทางในการช่วยเหลือทั้งระยะสั้น และระยะยาว รวมทั้งได้คิดแนวทางในการแก้ไขปัญหาอย่างยั่งยืน กําหนดวางเป็นยุทธศาสตร์ เพื่อแก้ไขได้ตรงจุดและไม่เกิดผลเสียตามมา” โฆษกประจําสํานักนายกฯกล่าว
รัฐบาลไทย-ข่าวทำเนียบรัฐบาล-ดีอีเอส เตือนภัย QR code หลอกลวง หรือ QR code scams
วันอาทิตย์ที่ 19 มิถุนายน 2565
ดีอีเอส เตือนภัย QR code หลอกลวง หรือ QR code scams
ดีอีเอส เตือนภัย QR code หลอกลวง หรือ QR code scams
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ในปัจจุบันประชาชนนิยมใช้QR CODEในการใช้จ่ายสินค้าหรือบริการต่างๆร้านอาหารหลายแห่งเริ่มใช้QR CODEในการชําระเงินแบบไร้เงินสดทําให้ประชาชนได้รับความสะดวกทั้งนี้ฝากเตือนประชาชนถึงการใช้QR CODEต้องระวังและมีสติในการใช้งานซึ่งอาจมีผู้ร้ายหรือผู้ไม่หวังดีอาจจงใจใช้QR CODEพิมพ์URLซึ่งนําไปสู่เว็บไซต์หลอกลวง(Phishing)หลอกให้กรอกข้อมูลหรือบัญชีธนาคารหรือหลอกให้โอนเงินไปบัญชีคนอื่นที่ไม่ใช่บัญชีของร้านค้าได้เช่นกัน ซึ่งประชาชนสามารถป้องกันจากQR CODEปลอมได้โดย
1.ควรตรวจสอบแหล่งที่มาของQR CODEว่ามีความน่าเชื่อถือหรือไม่โดยก่อนกดScanควรตรวจสอบหรือPreviewตัวลิงก์หรือURLโดยเมื่อเราใช้กล้องของมือถือSmart Phoneส่องดูก่อนกดScanหากพบว่าลิงก์ที่ปรากฎขึ้นมาแปลกๆหรือไม่ตรงกับชื่อเว็บไซต์ที่ใช้บริการอยู่ก็ไม่ควรที่จะกดScanต่อ
2.ใช้โปรแกรมในการScanที่สามารถระบุได้ว่าลิงก์ที่ScanจากQR CODEเป็นลิงก์ที่ปลอมหรือหลอกลวง(malicious links)ซึ่งสามารถหาใช้งานได้จากโปรแกรมAntivirusที่มีคุณสมบัตินี้คล้ายกับการscan virusก่อนใช้งานusb driveแต่นี้คือการScan QR CODEหรือลิงก์ก่อนที่จะทําธุรกรรมต่อไป
3.เมื่อกดScan QR CODEไปแล้วก่อนโอนเงินหรือทําธุรกรรมใดๆควรจะตรวจสอบให้แน่ใจว่าเป็นบัญชีของผู้ขายจริงๆโดยสอบถามยืนยันกับผู้ขายว่าชื่อบัญชีนี้ถูกต้องหรือไม่ก่อนที่จะโอนเงินชําระค่าสินค้าไปเพราะผู้ร้ายสามารถสร้างQR CODEปลอมบัญชีอื่นซึ่งไม่ใช่บัญชีของร้านค้าเอามาหลอกเราได้ควรตระหนักหรือระวังในส่วนนี้ด้วย
หากพบว่ามีคนร้ายเข้ามาหลอกลวงและมีกลุ่มมิจฉาชีพเข้ามาสร้างปัญหาให้พี่น้องประชาชนสามารถแจ้งร้องเรียนได้ที่กระทรวงดิจิทัลสายด่วน1212หรือแจ้งความร้องทุกข์กับเจ้าหน้าที่ตํารวจเราจะเร่งดําเนินการแก้ไขปัญหาให้พี่น้องประชาชน
***********
รัฐบาลไทย-ข่าวทำเนียบรัฐบาล-​Cabinet approves 150.69 million Baht to procure COVID-19 supplies for correctional facilities
วันพุธที่ 23 กุมภาพันธ์ 2565
​Cabinet approves 150.69 million Baht to procure COVID-19 supplies for correctional facilities
​Cabinet approves 150.69 million Baht to procure COVID-19 supplies for correctional facilities
February 22, 2022, Government Spokesperson Thanakorn Wangboonkongchana disclosed that the cabinet, in its meeting today, approved the budget of 150.69 million Baht for the Department of Corrections to procure 19 items of COVID-19 essential supplies as part of the Department’s effort to curb the spread of COVID-19 pandemic in correctional facilities across the country.
The list of essential supplies to be procured include 162,000 PPEs, 162,000 N95 masks, 540,000 rubber gloves, 454,674 ATK test kits, liquid alcohols, fingertip pulse oximeters, PCR liquid, among others. These supplies will be distributed to prisons and correctional facilities that are facing the shortage of COVID-19 supplies.
รัฐบาลไทย-ข่าวทำเนียบรัฐบาล-พม. แถลงความคืบหน้า กรณีนักพัฒนาสังคมทุจริตเงินกลุ่มเปราะบาง หลังถูกจับกุมตัวได้ พร้อมตรวจสอบทั้งระบบป้องกันการทุจริตในอนาคต
วันจันทร์ที่ 20 กันยายน 2564
พม. แถลงความคืบหน้า กรณีนักพัฒนาสังคมทุจริตเงินกลุ่มเปราะบาง หลังถูกจับกุมตัวได้  พร้อมตรวจสอบทั้งระบบป้องกันการทุจริตในอนาคต
พม. แถลงความคืบหน้า กรณีนักพัฒนาสังคมทุจริตเงินกลุ่มเปราะบาง หลังถูกจับกุมตัวได้ พร้อมตรวจสอบทั้งระบบป้องกันการทุจริตในอนาคต
เมื่อวันที่ 19 ก.ย. 64เวลา 14.15 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยนางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ นายภูมิวิศาล เกษมศุข รองเลขาธิการคณะกรรมการป้องกันและปราบปรามการทุจริตในภาครัฐ (ป.ป.ท.) และ พ.ต.อ.ณัฐณวิทย์ สิทธาภิรมย์ ผกก.1 กองบังคับการป้องกันปราบปรามการทุจริตและประพฤติมิชอบ (บก.ปปป.) ร่วมแถลงข่าวกรณีนักพัฒนาสังคมทุจริตเงินกลุ่มเปราะบาง ภายหลังถูกเจ้าหน้าที่ตํารวจจับกุมตัวได้ ผ่านการถ่ายทอดสด (Live) ผ่าน เพจ Facebook พม. (SocialMsociety) ณ ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.
นางพัชรี กล่าวว่า สําหรับความคืบหน้ากรณีการทุจริตเงินของทางราชการของนายพิศาล สุขใจธรรม นักพัฒนาสังคมชํานาญการ ในเบื้องต้น กระทรวง พม. ได้ให้ออกจากราชการไว้ก่อน และอายัดเงินในบัญชีทั้งหมดของผู้กระทําความผิด เพื่อทําให้ตรวจสอบเงินในบัญชีได้มากขึ้น และไม่ให้มีการถ่ายโอนเงินไปให้บัญชีของผู้อื่น นอกจากนี้ ยังให้ทางสํานักงานป้องกันและปราบปรามการฟอกเงิน (ปปง.) ตรวจสอบเส้นทางการเงินที่ผู้กระทําความผิดได้ยักยอกเงินของกระทรวง พม. แล้วถ่ายโอนเงินเข้าบัญชีส่วนตัว และมีการโอนเงินเข้าบัญชีของใครต่อหรือไม่ เพื่อจะได้เอาผิดกับผู้มีส่วนเกี่ยวข้องด้วย อีกส่วนหนึ่ง คือ กระทรวง พม. ได้แต่งตั้งคณะกรรมการตรวจสอบข้อเท็จจริง เพื่อจะตรวจสอบว่ามีผู้กระทําความผิดเพียงคนเดียว หรือมีบุคคลอื่น หรือหน่วยงานอื่นเกี่ยวข้องร่วมกันกระทําความผิดด้วยหรือไม่ ทั้งนี้ จากข้อมูลเบื้องต้นทราบว่า มีการกระทําความผิดในปีนี้ 2564 เนื่องจากในการดูแลเรื่องงบประมาณนั้น สํานักงานการตรวจเงินแผ่นดิน (สตง.) จะเข้ามาดําเนินการตรวจสอบหน่วยงานเป็นประจําทุกปี ทําให้ผู้กระทําความผิดเร่งถ่ายโอนเงินสิ้นปีงบประมาณ 2564 ภายในเดือนกันยายนนี้ และรีบหนีไปก่อน ที่ สตง. จะเข้ามาตรวจสอบและพบการกระทําความผิด
นางพัชรี กล่าวเพิ่มเติมว่า จากกรณีดังกล่าว กระทรวง พม. จะถอดบทเรียนในการแก้ไขระบบเพื่อไม่ให้เกิดการทุจริตขึ้นอีก เนื่องจากอาจมีช่องว่างของระบบตัวบุคคลที่มอบหมายให้รับผิดชอบในการเบิกจ่ายต่างๆ ถึงแม้จะมี 3 คน แต่ด้วยความเชี่ยวชาญด้านการเงินในระบบ IT ของราชการ ถือว่ามีจุดอ่อนเยอะมาก จําเป็นต้องมีการปรับเปลี่ยน โดยจะต้องปรับบุคคลที่เคยทํางานอยู่ในสังกัดกรมนี้ให้ย้ายไปทํางานกรมอื่น มีการสลับหน่วยงานในแต่ละกรมสังกัดกระทรวง พม. เพื่อไม่ให้เกิดการไว้วางใจ มีการมอบรหัสเบิกจ่ายเงิน และอาจจะให้หน่วยงานภายนอกที่เกี่ยวข้องที่มีความเชี่ยวชาญด้านระบบ IT มาช่วยดูระบบของกระทรวง พม. ทั้งหมด ทั้งนี้ ขณะนี้ ได้มีการเปลี่ยนรหัสใหม่ทั้งหมดของกระทรวง พม. เพื่อป้องกันไม่ให้ผู้กระทําความผิดเข้ามายักยอกเงินได้อีก และในอนาคตจะต้องมีการปรับระบบใหม่ทั้งหมด ว่ามีช่องว่างอย่างไรนอกจากตัวบุคคล หากพบว่ามีช่องว่างตรงไหนก็จะปิดระบบตรงนั้น สําหรับในส่วนของการป้องกันการทุจริตนั้น กระทรวง พม. จะได้ร่วมมือกับ ปปท. และ ปปง. เพื่อหารือถึงแนวทางร่วมกันในการแก้ไขกรณีดังกล่าวที่เป็นเคสตัวอย่าง เป็นการทุจริตเงิน โดยไม่ได้จับเงินเลย เราจะทําอย่างไรเพื่อป้องกันการทุจริตในอนาคต
รัฐบาลไทย-ข่าวทำเนียบรัฐบาล-กระทรวงยุติธรรม พร้อมปรับปรุงตามข้อเสนอแนะ คกก. ตรวจสอบการดำเนินการตามกฎหมายว่าด้วยการอภัยโทษ
วันอังคารที่ 5 เมษายน 2565
กระทรวงยุติธรรม พร้อมปรับปรุงตามข้อเสนอแนะ คกก. ตรวจสอบการดําเนินการตามกฎหมายว่าด้วยการอภัยโทษ
กระทรวงยุติธรรม พร้อมปรับปรุงตามข้อเสนอแนะ คกก. ตรวจสอบการดําเนินการตามกฎหมายว่าด้วยการอภัยโทษ
นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม เปิดเผยว่า ตามที่นายกรัฐมนตรีได้ให้ข้อเสนอแนะ คณะกรรมการตรวจสอบการดําเนินการตามกฎหมายว่าด้วยการอภัยโทษ พร้อมมีข้อสั่งการเพิ่มเติมให้กระทรวงยุติธรรมและกรมราชทัณฑ์รับไปดําเนินการตามที่คณะกรรมการฯ เสนอนั้น กระทรวงยุติธรรมได้ดําเนินการในส่วนที่เกี่ยวข้องมาอย่างต่อเนื่อง และได้รายงานผลดําเนินการตามข้อเสนอแนะให้นายกรัฐมนตรีทราบ โดยกระทรวงได้รับทราบผลการตรวจสอบของคณะกรรมการตรวจสอบการดําเนินการตามกฎหมายว่าด้วยการอภัยโทษ ว่าคณะกรรมการฯ ไม่พบความผิดพลาดหรือความบกพร่องในกระบวนการตรา พระราชกฤษฎีกาอภัยโทษ พ.ศ. 2564 ที่เป็นการให้ประโยชน์แก่ผู้ต้องโทษเป็นการทั่วไป และขั้นตอนการเลื่อนชั้นนักโทษเด็ดขาดก็เป็นไปตามหลักเกณฑ์และวิธีการตามกฎหมายกําหนดแล้ว
นายวัลลภ กล่าวอีกว่า คณะกรรมการฯ ได้มีข้อเสนอแนะ ซึ่งกระทรวงยุติธรรมได้รับมาเพื่อปรับปรุงแนวทางการจัดชั้น เลื่อนชั้น โดยให้มีแนวทางที่ชัดเจนมากยิ่งขึ้น และให้นําพฤติการณ์ความร้ายแรงหรือความเสียหายต่อสังคมที่บุคคลนั้นได้ก่อขึ้น มาประมวลร่วมกับผลการพัฒนาพฤตินิสัย ซึ่งเรื่องนี้อยู่ในระหว่างการดําเนินการของกรมราชทัณฑ์ นอกจากนี้ กระทรวงยุติธรรมยังได้รับแนวทางข้อเสนอแนะของคณะกรรมการฯ ในส่วนที่เกี่ยวกับการกําหนดให้มีระยะเวลาปลอดภัย (ระยะเวลาขั้นต่ํา) ในการรับโทษของผู้ต้องขังที่จะต้องได้รับโทษจําคุกมาแล้วไม่น้อยกว่า 1 ใน 3 หรือ 8 ปี แล้วแต่ระยะเวลาใดถึงก่อน มาเป็นเกณฑ์ก่อนได้รับประโยชน์จากการบริหารโทษของกรมราชทัณฑ์ และลดสัดส่วนในการเสนอขอพระราชทานอภัยโทษ รวมทั้งกําหนดให้คดีทุจริตร้ายแรงได้รับประโยชน์น้อยลงกว่าเดิมด้วย
รัฐบาลไทย-ข่าวทำเนียบรัฐบาล-ครม.อนุมัติหลักการร่างกฎกระทรวงกำหนดอัตราค่าธรรมเนียมสำหรับผู้ประกอบวิชาชีพวิศวกรรมควบคุม ลดค่าธรรมเนียมหลักฐานรับรองการได้รับอนุญาตให้เป็นผู้ประกอบวิชาชีพวิศวกรรมควบคุม
วันอังคารที่ 2 สิงหาคม 2565
ครม.อนุมัติหลักการร่างกฎกระทรวงกําหนดอัตราค่าธรรมเนียมสําหรับผู้ประกอบวิชาชีพวิศวกรรมควบคุม ลดค่าธรรมเนียมหลักฐานรับรองการได้รับอนุญาตให้เป็นผู้ประกอบวิชาชีพวิศวกรรมควบคุม
ครม.อนุมัติหลักการร่างกฎกระทรวงกําหนดอัตราค่าธรรมเนียมสําหรับผู้ประกอบวิชาชีพวิศวกรรมควบคุม ลดค่าธรรมเนียมหลักฐานรับรองการได้รับอนุญาตให้เป็นผู้ประกอบวิชาชีพวิศวกรรมควบคุม สําหรับบุคคลธรรมดาจากฉบับละ 500 บาท เหลือ 20 บาท
วันที่ 2 สิงหาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างกฎกระทรวงกําหนดอัตราค่าธรรมเนียมสําหรับผู้ประกอบวิชาชีพวิศวกรรมควบคุม (ฉบับที่ ...) พ.ศ. .... มีสาระสําคัญ เป็นการแก้ไขค่าธรรมเนียมหลักฐานรับรองการได้รับอนุญาตให้เป็นผู้ประกอบวิชาชีพวิศวกรรมควบคุม สําหรับบุคคลธรรมดา ในกรณีเพื่อนําไปใช้เป็นหลักฐานตามกฎกระทรวงกําหนดแบบคําขออนุญาต ใบอนุญาต ใบรับรอง คําสั่ง และแบบหนังสือตามกฎหมายว่าด้วยการควบคุมอาคาร พ.ศ. 2564 จากฉบับละ 500 บาท เป็นฉบับละ 20 บาท
ทั้งนี้เพื่อลดภาระค่าใช้จ่ายของประชาชนและสมาชิกสภาวิศวกร รวมถึงแยกการกําหนดอัตราค่าธรรมเนียมในส่วนของค่าใบแทนใบอนุญาตและค่าหลักฐานรับรองการได้รับอนุญาต และแยกการกําหนดอัตราค่าธรรมเนียมที่เกี่ยวข้องกับหนังสือรับรองการได้รับอนุญาตให้เป็นผู้ประกอบวิชาชีพวิศวกรรมควบคุม ในส่วนของการขอหนังสือรับรองตามกฎกระทรวงกําหนดให้มีความเหมาะสมยิ่งขึ้น ซึ่งสภาวิศวกรได้รายงานว่า การลดค่าธรรมเนียมหลักฐานรับรองการได้รับใบอนุญาตเป็นผู้ประกอบวิชาชีพวิศวกรรมควบคุมสําหรับบุคคลธรรมดาครั้งนี้ ไม่ได้ก่อให้เกิดผลกระทบต่อการดําเนินงานหรือการบริหารจัดการรายได้ของสภาวิศวกรหรือผลกระทบต่อรัฐแต่อย่างใด โดยการลดค่าธรรมเนียมดังกล่าวยังสามารถครอบคลุมในเรื่องค่าใช้จ่ายในการบํารุงรักษาระบบ และอุปกรณ์การให้บริการออกหลักฐานรับรองการได้รับใบอนุญาตเป็นผู้ประกอบวิชาชีพวิศวกรรมควบคุมผ่านระบบอิเล็กทรอนิกส์เป็นหลักได้อย่างเหมาะสม
รัฐบาลไทย-ข่าวทำเนียบรัฐบาล-วัคซีนไฟเซอร์ล็อตแรก 2 ล้านโดส ถึงไทยแล้ว เร่งกระจายวัคซีนฉีดให้เด็กนักเรียนเป็นกลุ่มแรก
วันพฤหัสบดีที่ 30 กันยายน 2564
วัคซีนไฟเซอร์ล็อตแรก 2 ล้านโดส ถึงไทยแล้ว เร่งกระจายวัคซีนฉีดให้เด็กนักเรียนเป็นกลุ่มแรก
....
น.ส.ไตรศุลี ไตรสรณกุล รองโฆษกรัฐบาล เผย นายอนุทิน ชาญวีรกูล รองนายกรัฐมนตรีและ รมว.สาธารณสุข เป็นประธานรับมอบวัคซีนไฟเซอร์ที่มาถึงประเทศในวันนี้ เป็นล็อตแรกจากทั้งหมดที่รัฐบาลจัดซื้อ 30 ล้านโดส ซึ่งบริษัทไฟเซอร์ จะจัดส่งในเดือน ต.ค. อีก 6 ล้านโดส รวมถึงสิ้นเดือน ต.ค. จะมีวัคซีนเข้ามา 8 ล้านโดส และครบทั้ง 30ล้านโดสภายในสิ้นปี 64 นี้
.
กลุ่มเป้าหมายหลักที่จะฉีดวัคซีนไฟเซอร์ คือ เด็กอายุระหว่าง 12 - 18 ปี ซึ่งมีอยู่ประมาณ 5 ล้านกว่าคน ใช้วัคซีน 10 ล้านโดส ส่วนที่เหลือจะนําไปกระจายฉีดให้แก่ประชาชนทั่วไป
.
หลังจากนี้ กรมวิทยาศาสตร์การแพทย์ จะตรวจวิเคราะห์คุณภาพของวัคซีนตามที่ได้ขึ้นทะเบียนไว้กับ อย. และเร่งกระจายวัคซีนไปยังพื้นที่เป้าหมายทั่วประเทศให้เร็วที่สุด โดยคาดว่าจะเริ่มฉีดวัคซีนไฟเซอร์ได้ตั้งแต่สัปดาห์หน้าเป็นต้นไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส ร่วมหารือติดตามความคืบหน้าการดำเนินงาน-แผนธุรกิจของ APPC
วันจันทร์ที่ 21 มิถุนายน 2564
ดีอีเอส ร่วมหารือติดตามความคืบหน้าการดําเนินงาน-แผนธุรกิจของ APPC
ดีอีเอส ร่วมหารือติดตามความคืบหน้าการดําเนินงาน-แผนธุรกิจของ APPC
เมื่อวันที่21มิถุนายน2564นายภูเวียงประคํามินทร์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการบริหารวิทยาลัยการไปรษณีย์แห่งเอเชียและแปซิฟิกประจําปี2564 (Asian Pacific Postal College Governing Board) ผ่านทางOnline Conferenceโดยที่ประชุมร่วมพิจารณาวาระที่น่าสนใจอาทิรายงานผลการดําเนินงานของวิทยาลัยการไปรษณีย์แห่งเอเชียและแปซิฟิก(APPC)ประจําปี2563แผนธุรกิจของAPPCในช่วงปีพ.ศ. 2565 – 2567การแต่งตั้งผู้ตรวจสอบบัญชีแผนงานและงบประมาณประจําปี2565 และรายงานความคืบหน้าของโครงการณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคม
**********
รัฐบาลไทย-ข่าวทำเนียบรัฐบาล-กรมการขนส่งทางราง ลงสำรวจจุดตัดทางถนนและทางรถไฟ จังหวัดกาญจนบุรี และจังหวัดราชบุรี
วันพุธที่ 17 พฤศจิกายน 2564
กรมการขนส่งทางราง ลงสํารวจจุดตัดทางถนนและทางรถไฟ จังหวัดกาญจนบุรี และจังหวัดราชบุรี
เพื่อพิจารณาแนวทางการปรับปรุงแก้ไขกายภาพจุดตัดที่มีความเสี่ยงต่อการเกิดอุบัติเหตุ หรือมีอุบัติเหตุเคยเกิดขึ้นแล้วให้มีความปลอดภัยยิ่งขึ้น
เมื่อวันที่ 16 พฤศจิกายน 2564 กองมาตรฐานความปลอดภัยและบํารุงทาง กรมการขนส่งทางราง (ขร.) กระทรวงคมนาคม ลงพื้นที่สํารวจจุดตัดทางถนนและทางรถไฟ ในพื้นที่จังหวัดกาญจนบุรี และจังหวัดราชบุรี เพื่อพิจารณาแนวทางการปรับปรุงแก้ไขกายภาพของจุดตัดที่มีความเสี่ยงต่อการเกิดอุบัติเหตุ หรือมีประวัติการเกิดอุบัติเหตุ ให้มีความปลอดภัย
สําหรับจุดตัดในจังหวัดกาญจนบุรี เป็นช่วงที่มีจุดตัดเสมอระดับเป็นจํานวนมาก โดยเฉพาะช่วงบริเวณท่าเรือน้อย - กาญจนบุรี ซึ่งมีระยะทาง 27 กิโลเมตร โดยมีจุดตัดเสมอระดับมากกว่า 50 จุด และหลายจุดเป็นจุดที่เกิดอุบัติเหตุซ้ําซ้อน เช่น บริเวณเสาโทรเลขที่ 114/7-8 โดยได้ดําเนินการปิดทางลักผ่านแล้ว และเปิดใช้จุดตัดทางรถไฟกับถนนของโยธาธิการและผังเมืองจังหวัดกาญจนบุรีแทน ซึ่งเป็นจุดตัดที่ได้รับอนุญาต และมีการติดตั้งครื่องกั้นคานอัตโนมัติ (ข.1) แทน ซึ่งจะช่วยลดอุบัติเหตุบริเวณดังกล่าว ส่วนจุดตัดทางลักผ่านอื่นๆขร. อยู่ระหว่างหารือกับการรถไฟแห่งประเทศไทย (รฟท.) และองค์กรปกครองส่วนท้องถิ่น เพื่อพิจารณาแนวทางการแก้ไขที่เหมาะสมกับพื้นที่ต่อไป
ในส่วนของจุดตัดในจังหวัดราชบุรี เจ้าหน้าที่ ขร. ได้ลงพื้นที่สํารวจจุดที่เกิดอุบัติเหตุซ้ําซ้อนจํานวน 4 จุด ซึ่งอยู่ระหว่างการแก้ไขโดยการก่อสร้างจุดตัดต่างระดับที่อยู่ใกล้เคียงแทน ประกอบด้วย สะพานกลับรถรูปตัวยู 3 แห่ง และสะพานข้ามทางรถไฟ 1 แห่ง (บริเวณบ้านหนองกบ) ในโครงการก่อสร้างรถไฟทางคู่ช่วงนครปฐม - หัวหิน โดยด้านล่างจะปรับปรุงให้เป็นจุดกลับรถและปิดทางผ่านเสมอระดับ ภายหลังเปิดใช้ทางคู่ ซึ่งจะช่วยลดอุบัติเหตุบริเวณจุดตัดทางถนนและทางรถไฟดังกล่าวได้
สําหรับการดําเนินการแก้ปัญหาจุดตัดทางถนนและทางรถไฟ เป็นหนึ่งในนโยบายสําคัญของกระทรวงคมนาคม ในการปรับปรุงจุดตัดให้มีความปลอดภัย เพื่อลดอุบัติเหตุบริเวณจุดตัดทางถนนและทางรถไฟอย่างยั่งยืน
รัฐบาลไทย-ข่าวทำเนียบรัฐบาล-ขยายเวลาลดภาษีสรรพสามิตน้ำมันดีเซลต่ออีก 2 เดือน
วันจันทร์ที่ 18 กรกฎาคม 2565
ขยายเวลาลดภาษีสรรพสามิตน้ํามันดีเซลต่ออีก 2 เดือน
วันเสาร์ที่ 16 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาความเดือดร้อนแก่ประชาชนอย่างต่อเนื่อง
โดยเห็นชอบร่างกฎกระทรวงกําหนดพิกัดอัตราภาษีสรรพสามิต
ซึ่งเป็นการขยายระยะเวลาปรับลดอัตราภาษีสรรพสามิตน้ํามันดีเซล ประมาณลิตรละ 5 บาท ต่อไปอีก 2
เดือน คือตั้งแต่ 21 ก.ค. – 20 ก.ย.2565
เพื่อรักษาระดับราคาขายปลีกน้ํามันดีเซลในประเทศไม่ให้ปรับตัวสูงตามราคาน้ํามันดิบในตลาดโลกซึ่งยังคงผัน
ผวนและทรงตัวอยู่ในระดับสูง โดยการลดอัตราภาษีสรรพสามิตครั้งนี้เป็นเพียงมาตรการระยะเร่งด่วน
หากสถานการณ์ราคาในตลาดโลกคลี่คลายลง
รัฐบาลจะใช้กองทุนน้ํามันเชื้อเพลิงเป็นกลไกหลักในการรักษาระดับราคาขายปลีกน้ํามันดีเซลภายในประเทศ
เพื่อไม่ให้กระทบต่อค่าครองชีพประชาชนและเป็นอุปสรรคต่อการฟื้นฟูเศรษฐกิจของประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี